Taxi-protes raak dié strate in PretoriaDie Uniegebou in Pretoria se middestad (Foto: Falco/Pixabay.com) Die Tshwane-metropolisie het Dinsdagaand gewaarsku dat ŉ moontlike taxi-betoging in die middestad van Pretoria Woensdag erge ontwrigting kan veroorsaak. Sr. Supt. Isaac Mahamba, woordvoerder van die metropolisie, het gesê dié protesoptrede sal as onwettig beskou word aangesien geen aansoek daarvoor by die metropolisie ingedien of goedgekeur is nie. Volgens inligting wat aan Mahamba verskaf is, sou die taxi-bestuurders Woensdag reeds van 03:00 by die Denneboom-taxistaanplek bymekaarkom en dan beweeg in die rigting van Pretoria se middestad om eindelik weer te ontmoet op die hoek van Madiba- en Lilian Ngoyistraat om ŉ memorandum te oorhandig. “As departement besef ons dat dit die mense se reg is om te protesteer, mits hulle die regte kanale gevolg het om dit te doen en ook die regte en veiligheid van ander mense respekteer. As wetstoepassers sal ons geen onwettige aktiwiteite nie duld nie. Diegene wat die wet oortree, sal aan die pen ry,” het Mahamba gesê. Volgens hom sal dié strate deur die protesoptrede geraak word: Lede van die publiek word aangemoedig om enige onwettige aktiwiteite aan te meld by 012 358 7095/6 of 012 358 1906/05.